Kuulemismenettelystä vastaavan neuvonantajan loppukertomus asioissa COMP/35587 PO Video Games - 35706 PO Nintendo Distribution - 36321 Omega Nintendo (annettu tietyissä kilpailuasioita koskevissa menettelyissä kuulemismenettelystä vastaavan neuvonantajan toimivaltuuksista 23 päivänä toukokuuta 2001 tehdyn komission päätöksen 2001/462/EY, EHTY 15 artiklan mukaisesti - EYVL L 162, 19.6.2001, s. 21) (ETA:n kannalta merkityksellinen teksti)



Virallinen lehti nro C 241 , 08/10/2003 s. 0005 - 0005



Kuulemismenettelystä vastaavan neuvonantajan loppukertomus asioissa COMP/35587 PO Video Games - 35706 PO Nintendo Distribution - 36321 Omega Nintendo (annettu tietyissä kilpailuasioita koskevissa menettelyissä kuulemismenettelystä vastaavan neuvonantajan toimivaltuuksista 23 päivänä toukokuuta 2001 tehdyn komission päätöksen 2001/462/EY, EHTY 15 artiklan mukaisesti - EYVL L 162, 19.6.2001, s. 21) (2003/C 241/03) (ETA:n kannalta merkityksellinen teksti) Päätösluonnoksesta voidaan esittää seuraavat huomautukset: Komissio toimitti 25. huhtikuuta 2000 väitetiedoksiannon Nintendo Corporation Ltd:lle (kopio Nintendo of Europe GmbH:lle), John Menzies plc:lle (kopio THE Games Ltd:lle), Soc. Rep. Concentra LDA:lle, Linea GIG Spa:lle, Nortec SA:lle, Bergsala AB:lle, Itochu Corporationille (kopio Itochu Hellas SA:lle) ja CD-Contact Data GmbH:lle (kopio Contact-Data Belgium NV:lle). Siinä esitettiin komission alustava kanta, jonka mukaan Nintendo ja muut yritykset, joille väitetiedoksianto oli osoitettu, olivat rikkoneet EY:n perustamissopimuksen 81 artiklan 1 kohtaa Nintendon valmistamien tuotteiden jakelun yhteydessä. Komissio oli omasta aloitteestaan aloittanut asian johdosta menettelyn 11. syyskuuta 1995 (Asia IV/35.706). Väitetiedoksiannossa viitattiin myös seikkoihin, jotka Omega Electro BV oli tuonut esiin kantelussa, joka kirjattiin saapuneeksi komissioon 3. joulukuuta 1996 (IV/36.321). Kantelijan oikeuksien mukaisesti Omega Electro BV:lle lähetettiin 8. kesäkuuta 2000 väitetiedoksiannon versio, josta oli poistettu luottamukselliset kohdat. Omega Electro BV ei esittänyt huomautuksia väitetiedoksiannosta. Asian käsittelyssä nojauduttiin myös asiakirjoihin, jotka liittyivät komission aiemmin tutkimaan asiaan (N:o IV/35.587), joka koski videopelejä yleensä. Samoihin asiakirjoihin viitattiin myös toisessa menettelyssä, jossa tarkasteltiin lisenssikäytäntöjä, joita Nintendo (ja muut yritykset) sovelsi riippumattomiin suunnittelijoihin, jotka kehittivät pelejä sen pelikonsoleja varten. Nintendolle toimitettiin tätä asiaa koskeva väitetiedoksianto 15. toukokuuta 1996. Komission toteamien kilpailuongelmien ratkaisemiseksi Nintendo muutti EEA-, NES-, SNES- ja Game Boy -lisenssisopimuksiaan. Komissio ilmoitti Nintendolle kyseisen asian käsittelyn lopettamisesta 18. heinäkuuta 1997. Osapuolet vastasivat käsillä olevaa asiaa koskevaan väitetiedoksiantoon erikseen sovittuina päivämäärinä kesä-heinäkuussa 2000. Ne eivät pyytäneet suullisen kuulemistilaisuuden järjestämistä. Osapuolten oikeus tulla kuulluksi tässä asiassa on toteutunut. Päätösluonnoksessa käsitellään ainoastaan sellaisia väitteitä, joiden osalta osapuolilla on ollut mahdollisuus tulla kuulluksi. Tehty Brysselissä 7 päivänä lokakuuta 2002. Karen Williams